"Ma usun küll, et sellest, mis me laval öelda tahtsime, said aru kõik," arvas esimest korda rahvusvahelist projekti vedanud Mari-Liis Soomets. Tema sõnul tehti tööd tüki lavastamisega palju - veel enne esietendust, mille lubatud algus tehniliste probleemide tõttu tunnikese venis, tehti lavastus kiirkorras läbi, et kõik noored teaksid, millal ja kuidas liikuda, ning oskaksid seda sättida muusikaliste vahepaladega.